Държавен вестник, бр. 102, 2023 г., стр. 49

БРОЙ  102	
Д Ъ Р Ж А В Е Н  В Е С Т Н И К 	
СТР.  49  
С определение от 14.10.2022 г., постановено 
по настоящото производство, на ответника 
повторно са дадени изрични указания да 
представи цялата административна препис- 
ка към оспорената наредба, като представи 
доказателства за спазване на процедурата по 
унищожаване на документите, евентуална 
част от административната преписка, както 
и доказателства за спазване на разпоредбите 
на чл. 13 и 15 от Указ № 883 от 24.04.1974 г. 
Във връзка с така дадените указания на съда, 
в проведеното открито съдебно заседание 
процесуалният представител на ответника е 
посочил, че няма какво повече да представи.
Съдът предвид установеното от фактическа 
страна достига до следните правни изводи:
Съгласно чл. 1а от Закона за нормативните 
актове (ЗНА) нормативният административен 
акт съдържа общи правила за поведение, които 
се прилагат към индивидуално неопределен 
кръг субекти, има нееднократно действие и се 
издава или приема от компетентен държавен 
орган. Със ЗНА са определени и дефинирани 
отделните видове нормативни актове, които се 
издават от държавните органи, като съгласно 
чл. 7, ал. 2 наредбата е нормативен акт, който 
се издава за прилагане на отделни разпоредби 
или подразделения на нормативен акт от по-
висока степен. Процесната наредба е издадена 
от компетентен орган предвид нормата на 
чл. 3, ал. 3 от ЗДвП, в която (в съответната 
редакция, ДВ, бр. 20 от 1999 г.) е посочено, 
че условията и редът за организиране на дви-
жението по пътищата, отворени за обществе-
но ползване, се определят от министъра на 
регионалното развитие и благоустройството. 
Актът е издаден в изискуемата форма, обна-
родван е в ДВ, включително и извършените 
допълнения и изменения от 2019 г.
В производството по приемането є обаче 
са допуснати съществени нарушения на ад-
министративнопроизводствените правила, а 
именно не се установява спазването на пред-
видения в закона ред за изготвянето и прие-
мането на нормативния акт от министъра на 
регионалното развитие и благоустройството. 
Към момента на приемане на наредбата този 
ред е бил установен в Указ № 883 от 1974 г. 
за прилагане на ЗНА, като по отношение на 
нормативни актове от вида на оспорения, по 
силата на чл. 20 от указа, приложение нами-
ра чл. 13 от същия. Съгласно чл. 13 от Указ 
№ 883 от 1974 г. при изготвяне на проекти за 
наредби процедурата обхваща следните три 
етапа: 1. изготвяне на първоначален проект; 
2. обсъждане на проекта; 3. изготвяне на 
втори проект, когато се наложат съществени 
изменения на първоначалния проект. Съгласно 
чл. 13 от указа, като етап от изготвянето на 
проекта е предвидено неговото обсъждане, 
като в чл. 15 от указа е уточнен кръгът от 
организации, с които се прави обсъждането, 
а именно – проектът се изпраща до заинте-
ресуваните министерства, други ведомства 
или обществени организации, като може да 
се поиска становище по законопроекта и на 
научни организации или специалисти.
От цитираните по-горе текстове може да 
се направи извод, че законодателят придава 
изключително значение на възможността за 
предварителното разгласяване и обсъжда-
не на проекта за нормативен акт с всички 
заинтересовани лица и организации преди 
внасянето му за обсъждане и приемане от 
компетентния орган. В тази насока обаче 
липсват доказателства по делото. В тежест 
на ответника е било да докаже посочените 
по-горе обстоятелства и той не го е сторил, 
въпреки дадените от съда конкретни указа-
ния. Липсват представени доказателства и 
за изпълнение на изискванията на чл. 28 от 
ЗНА, приложим към момента на приетите 
допълнения на наредбата през 2019 г. В мате-
риалите по делото не са представени никакви 
други доказателства освен заверено копие 
на подписаната от министъра наредба, вкл. 
и такива за уведомяване на заинтересовани 
лица за изразяване на становища, обсъжда-
не на проекта или др. Предвид изложеното 
настоящият съдебен състав приема, че не е 
проведено обсъждане по представения проект 
за наредба, като по този начин не е дадена 
възможност на заинтересованите страни да 
изразят становища и бележки, имащи отноше-
ние към законосъобразността на включените 
в подзаконовия акт норми.
С оглед всичко гореизложено настоящият 
състав на ВАС стига до извод, че процесната 
наредба, издадена от министъра на регио-
налното развитие и благоустройството, е 
публикувана в нарушение разпоредбите на 
чл. 13 във връзка с чл. 15 от Указ № 883 
от 1974 г., действащи към този момент, а 
допълненията є от 2019 г. са в нарушение 
на чл. 28 от ЗНА. Откриването на произ-
водството по издаване на нов нормативен 
акт следва да се оповести публично чрез 
средствата за масово осведомяване или по 
друг подходящ начин, като оповестяването 
включва и основните съображения за изда-
ването на акта. В случая засегната от акта е 
широка общественост, на която не е дадена 
възможност за участие в административното 
производство. Проследяването на действията 
по внасяне и обсъждане на предложението, 
по неговото съобщаване и разглеждането му 
налага извод, че не са спазени изискванията 
на цитираните норми за оповестяването є 
сред обществеността по подходящ начин. 
Преди издаване на процесната наредба 
министърът на регионалното развитие и 
благоустройството е имал задължение да 
проведе обсъждане на проекта за наредба със 
заинтересованите лица и организации, за да